als_Latn dik_Latn sag_Latn
Deti, Panariti: Nuk jemi në negociata me Greqinë, po përgatitemi për opsionet teknike (Burimi: Gazeta Shekulli, shekulli.com.al)
Ministri i Punëve të Jashtme, Edmond Panariti, ka dalë në një konferencë për shtyp për të sqaruar çështjen e marrëveshjes për kufirin detar me Greqinë dhe se ky ndodhet ky proces. Sipas Panaritit, Shqipëria aktualisht nuk po zhvillon asnjë lloj negociate me vendin fqinj. Negociatat tha ministri do të nisin në momentin që Shqipëria do të jetë gati.
“Nuk ka as negociata, as grupe pune për negociata me Greqinë sa i përket marrëveshjes së kufirit ujor. Ministria e Punëve të Jashtme po merret me këtë punë. Nëse do të na duhet të bisedojmë në të ardhmen me autoritetet greke kjo do të bëhet në respekt të Kushtetutës, ligjeve të vendit dhe konventave ndërkombëtare”, u shpreh Panarit.
Nga ana tjetër ministrin nënvizoi se Ministria e Jashtme po përgatitet për të qenë e gatshme për negociata me palën greke dhe garantoi se ato do të jenë transparente.
“Është mëse normale që Ministria e Jashtme të trajtojë dhe të jetë e përgatitur për opsionet teknike për trajtimin e këtij problemi”, tha Panariti. “Do të jetë transparente në çdo hap. Negociata do të fillojnë kur ne të jemi gati me opsionet tona teknike”.
Ndërkohë grupi parlamentar i Partisë Socialiste i ka drejtuar një letër Presidentit të Republikës, Bujar Nishanit. PS i kërkon kreu të shtetit të garantojë mbrojtjen e Kushtetutës dhe të mos lejojë marrëveshje në dëm të interesit kombëtar të Shqipërisë.
27.08.2012
Burimi: Gazeta Shekulli
als_Latn als_Latn als_Latn als_Latn als_Latn als_Latn unk als_Latn